Document ID: 31981D0789

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 14ης Σεπτεμβρίου 1981
περί της από κοινού ιδρύσεως της Eurocal SA, Βρυξέλλες, από την Etmofina SA, Βρυξέλλες, και την Krupp Handel GmbH, Duesseldorf
(Τα κείμενα στη γαλλική και γερμανική γλώσσα είναι τα μόνα αυθεντικά)
(81/789/ΕΚΑΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος, και ιδίως το άρθρο 66,
την απόφαση αριθ. 24/54 της 6ης Μαΐου 1954 περί ρυθμίσεως της εφαρμογής του άρθρου 66 παράγραφος 1 της συνθήκης περί των στοιχείων που συνιστούν τον έλεγχο επιχειρήσεως (1),
την από 4ης Φεβρουαρίου 1981 αίτηση της Petrofina SA, Βρυξέλλες, και της Krupp Handel GmbH, Duesseldorf, περί παροχής αδείας ιδρύσεως από κοινού της Eurocoal SA, Βρυξέλλες, από την Etmofina SA, Βρυξέλλες, και την Krupp Handel GmbH, Duesseldorf,
μετά τη διατύπωση της γνώμης των κυβερνήσεων του Βασιλείου του Βελγίου και της Ομοσπονδιακής Δημοκρατίας της Γερμανίας,
Εκτιμώντας τα ακόλουθα πραγματικά και νομικά περιστατικά:
Ι
1. Με την Eurocoal αποσκοπείται η από κοινού εκπροσώπηση των συμφερόντων που έχουν η Krupp Handel και η Etmofina στον τομέα του εμπορίου άνθρακα στην κοινή αγορά, πλην της Ομοσπονδιακής Δημοκρατίας της Γερμανίας, και σε ορισμένες τρίτες χώρες. Επίσης προβλέπεται η επέκταση των δραστηριοτήτων της Eurocoal στην Ομοσπονδιακή Δημοκρατία της Γερμανίας, που θα υλοποιηθεί το ταχύτερο δυνατό.
Η δραστηριότητα της κοινής επιχειρήσεως περιλαμβάνει το εμπόριο στερεών καυσίμων χωρίς ρητή διάκριση της προελεύσεως από χώρες της Κοινότητος ή από τρίτες χώρες.
ο όγκος των πωλήσεων εκτιμάται ότι θα ανέλθει σε 1 έως 2 εκατ. τόνους μετά από μία αρχική περίοδο 5 ετών.
Οι επιχειρήσεις που ιδρύουν την Eurocoal πρόκειται να συμμετάσχουν σ' αυτήν με ποσοστό 50 % καθεμία.
2. Η Etmofina είναι κατά 100 % θυγατρική της Petrofina και συνιστά με αυτήν συγκέντρωση επιχειρήσεων. Η Petrofina αποτελεί πολυεθνικό όμιλο, του οποίου οι δραστηριότητες εκτείνονται κατά πρώτο λόγο σε όλους τους τομείς της πετρελαιοβιομηχανίας, όπως στην ανίχνευση, άντληση, μεταφορά και διύλιση ακάθαρτου πετρελαίου, στα πετροχημικά, καθώς και στη διακίνηση των παραγώγων ετοίμων προϊόντων. Το 1979 ο όμιλος είχε συνολικό κύκλο εργασιών 273 δισεκ. βελγικά φράγκα περίπου (± 6,8 δισεκ. ECU). Λαμβανομένων υπόψη των εν λόγω στοιχείων, η Etmofina δεν είναι επιχείρηση με την έννοια του άρθρου 80 της συνθήκης.
3. Η Krupp Handel ελέγχεται σε ποσοστό 100 % από την Fried Krupp GmbH (όμιλος Krupp). Οι δραστηριότητες του ομίλου Krupp, με τον οποίο η Krupp Handel συνιστά συγκέντρωση επιχειρήσεων, περιλαμβάνουν την παραγωγή χάλυβα, ναυπηγικές εργασίες, εγκατάσταση βιομηχανικών μονάδων, κατασκευή μηχανών, εμπόριο και υπηρεσίες σχετικές κυρίως με τα παράγωγα λιθάνθρακα. Ο κύκλος εργασιών του ομίλου ανήλθε το 1979 σε 13 δισεκ. γερμανικά μάρκα περίπου (± 5,15 δισεκ. ECU). Η Krupp Handel είναι επιχείρηση με την έννοια του άρθρου 80 της συνθήκης.
4. Οι δύο όμιλοι θεωρούν ότι οι μεταβολές που έχουν επέλθει από το 1973 στην παγκόσμια αγορά ενεργείας αφ' ενός, και αφ' ετέρου το γεγονός ότι, μακροπρόθεσμα, οι ενεργειακές ανάγκες δεν είναι δυνατό να καλυφθούν από την παραγωγή υδρογονανθράκων, στην έκταση που αυτό γινόταν έως τώρα, θα έχουν σαν συνέπεια τη σταθερή άνοδο της καταναλώσεως στερεών καυσίμων.
Κατά την άποψή τους δεν πρόκειται, εν προκειμένω, μόνον για νέες ανάγκες, αλλά επίσης για ανάγκες που θα προκύψουν εξαιτίας της μετατροπής των εγκαταστάσεων, που ως εκείνη τη στιγμή λειτουργούσαν με μαζούτ, σε μονάδες που λειτουργούν με στερεά καύσιμα.
ΙΙ
Η εμπορική δραστηριότητα των δύο ομίλων στον τομέα των στερεών καυσίμων, στην περιοχή που καλύπτεται από τη σύμβαση, θα ασκείται πλέον μόνον από την κοινή επιχείρηση. Ενώ η Krupp Handel θα αποσυρθεί, η Petrofina θα απέχει από αυτές τις δραστηριότητες στην εν λόγω αγορά. Και οι δύο όμιλοι διαθέτουν για την άσκηση της κοινής δραστηριότητας στον τομέα της
διανομής στερεών καυσίμων, υλικούς και άυλους πόρους που αλληλοσυμπληρώνονται. Σ' αυτούς τους πόρους συγκαταλέγονται τόσο οι υφιστάμενες οργανώσεις διαθέσεως προϊόντων των δύο μερών, όσο και η υπάρχουσα και πιθανή πελατεία και οι συμβάσεις παραδόσεως προϊόντων. Ενώ οι πελάτες της Krupp Handel είναι εν μέρει καταναλωτές στερεών καυσίμων και εν μέρει προϊόντων πετρελαίου, η Petrofina διατηρεί, σαν διανομέας προϊόντων πετρελαίου, σχέσεις με πελάτες που είναι δυνατό να μεταστραφούν από τα προϊόντα πετρελαίου στον άνθρακα ή που χρησιμοποιούν ήδη τον άνθρακα για την κάλυψη τμήματος των ενεργειακών τους αναγκών και οι οποίοι αντιπροσωπεύουν για την Eurocoal αυλο πόρο εμπορικής αξίας. Οι πόροι αυτοί θα εκχωρηθούν ή θα τεθούν στη διάθεση της κοινής επιχειρήσεως, στο βαθμό που της είναι χρήσιμοι.
Υπό αυτές τις συνθήκες η δημιουργία της Eurocoal δεν συνιστά συμφωνία μεταξύ των μητρικών εταιρειών για εναρμονισμένη συμπεριφορά στην αγορά, αλλά ίδρυση μιας αυτόνομης εμπορικής μονάδας. Το προβλεπόμενο σχέδιο οδηγεί, ως εκ τόυτου, σε συγκέντρωση επιχειρήσεων με την έννοια του άρθρου 66 παράγραφος 1 της συνθήκης, υπό τη μορφή ελέγχου από όμιλο επιχειρήσεων. Οι συμφωνίες σχετικά με την ισομερή συμμετοχή στην Eurocoal και με τη διοίκηση της επιχειρήσεως δεν παρέχουν σε κανέναν εταίρο τη δυνατότητα να ελέγχει την εταιρεία μόνος του. Η εταιρεία ελέγχεται από τους εταίρους μόνον από κοινού, οι δε τελευταίοι ενεργούν σαν ομάδα για την επίτευξη του κοινού επιχειρηματικού σκοπού. Η κοινή επιχείρηση συνιστά επομένως συγκέντρωση επιχειρήσεων με την Petrofina και την Fried Krupp GmbH και τις επιχειρήσεις που ελέγχονται από αυτές, χωρίς να υπάρχει συγκέντρωση μεταξύ των δύο ομίλων επιχειρήσεων.
Οι συγκεντρώσεις αυτού του είδους είναι δυνατό να επιτραπούν όταν αποδεικνύεται ότι δεν επέρχονται κατ' αυτό τον τρόπο στον ανταγωνισμό. Η προϋπόθεση αυτή πληρούται στη συγκεκριμένη περίπτωση.
Το σχέδιο έχει περιορισμένη μόνο σημασία στο πεδίο της κοινής αγοράς. Η κατανάλωση στερεών καυσίμων, αν εξαιρεθούν οι προμήθειες στους κρατικούς σιδηροδρόμους και στη βιομηχανία σιδήρου και χάλυβα, οι οποίες γενικά πραγματοποιούνται από επιχειρήσεις εξορύξεως, ανήλθε το 1980 σε 225 εκατ. τόνους περίπου. Η διάθεση αυτής της ποσότητας εξασφαλίζεται εν μέρει από τους παραγωγούς, ορισμένοι εκ των οποίων ασκούν οι ίδιοι εμπορικές δραστηριότητες, και εν μέρει από πολυάριθμους χονδρέμπορους άνθρακα. Στους τελευταίους συγκαταλέγονται πολλοί που διαθέτουν κάθε χρόνο πάνω από 2 εκατ. τόνους στερεών καυσίμων.
Ο όγκος των πωλήσεων της Eurocoal, ακόμα και αν προσαυξηθεί κατά τις ποσότητες που έχει διαθέσει η Krupp Handel στην Ομοσπονδιακή Δημοκρατία της Γερμανίας, θα μπορούσε, υπό τις δεδομένες συνθήκες, να φθάσει, κατά μέγιστο όριο, μέχρι 2 % των ποσοτήτων που διατίθενται στα πλαίσια του εμπορίου στερεών καυσίμων στην κοινή αγορά. Κατ' αυτό τον τρόπο, και θα υπάρχει μελλοντικά επαρκής ανταγωνισμός στην αγορά αυτή. Ακόμα και αν ληφθεί υπόψη το γεγονός ότι η Petrofina, με τη συμμετοχή της στην Eurocoal, δεν θα παραμείνει, σαν πιθανός ανταγωνιστής, στο πεδίο του εμπορίου στερεών καυσίμων, πρέπει να γίνει δεκτό ότι τα μέρη δεν πρόκειται, μέσω της συμμετοχής στην Euro- coal, να έχουν τη δυνατότητα να καθορίζουν, σε ένα σημαντικό τμήμα της αγοράς, τις τιμές για τα στερεά καύσιμα, να ελέγχουν ή να περιορίζουν την παραγωγή ή τη διανομή ή να παρεμποδίζουν τον πραγματικό ανταγωνισμό. Το σχέδιο δεν τους παρέχει εξάλλου τη δυνατότητα να αποφύγουν την εφαρμογή των κανόνων του ανταγωνισμού με τη δημιουργία ιδίως τεχνητά προνομιούχου θέσεως, που να τους εξασφαλίζει ουσιαστικά πλεονεκτήματα στις προσβάσεις προς τις πηγές ανεφοδιασμού ή τις αγορές διαθέσεως.
Η διασύνδεση μεταξύ της Fried Krupp GmbH και της Petrofina δεν ασκεί επίδραση επί των ομίλων επειδή η τελευταία δεν ασκεί δραστηριότητες στον τομέα της παραγωγής ή του εμπορίου στερεών καυσίμων.
Η σχεδιαζόμενη ενέργεια πληροί, σύμφωνα με τα ανωτέρω, τις προϋποθέσεις του άρθρου 66 και είναι δυνατόν να επιτραπεί,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Επιτρέπεται η από κοινού ίδρυση της επιχειρήσεως Euro- coal, Βρυξέλλες, από την Etmofina SA, Βρυξέλλες, και την Krupp Handel GmbH, Duesseldorf.
Άρθρο 2
Η παρούσα απόφαση απευθύνεται στις εταιρείες Petrofina SA, Βρυξέλλες, και Krupp Handel GmbH, Duesseldorf.
Έγινε στις Βρυξέλλες, στις 14 Σεπτεμβρίου 1981.

Labels: 4
18
14